open-index/open-wikipedia-markdown huggingface dataset:
Bandeira de Nauru

A **bandeira de Nauru** naceu tras a independencia deste país de Australia.
Foi creada por un habitante da illa que traballaba para o fabricante de bandeiras australiano Evans.
É azul cunha delgada banda amarela que a divide horizontalmente en dúas partes iguais e que simboliza o Ecuador. Unha estrela grande de doce puntas do lado inferior esquerdo simboliza as doce tribos orixinais de Nauru. A posición da estrela simboliza a posición xeográfica da illa con respecto ao Ecuador, 42 quilómetros ao sur deste,

Ficheiro:Flag of Germany (1867–1919).svg|Imperio Alemán (21 de outubro de 1887 - 4 de agosto de 1914)
Ficheiro:Flag of the United Kingdom.svg|Imperio Británico (4 de agosto de 1914 - xuño de 1921)
Ficheiro:Flag of Australia.svg|Australia (xuño de 1921 - 26 de agosto de 1942)
Ficheiro:Flag of Japan.svg|Imperio do Xapón (26 de agosto de 1942 - 13 de setembro de 1945)
Ficheiro:Flag of Australia.svg|Australia (13 de setembro de 1945 - 31 de gener de 1968)
Ficheiro:Flag of Nauru.svg|Nauru (desde o 31 xaneiro de 1968)

## Notas 
## Véxase tamén 
### Ligazóns externas 
*
Lingua nauruana

[miniatura|Falante de nauruano, gravado en [Taiwán.]]
O **nauruano** (*dorerin Naoero*) é un idioma falado na pequena illa de Nauru. O número estimado de falantes é duns 6000, uns 7000 incluíndo os que a teñen como segunda lingua, case a metade da poboación da illa. Case todos os falantes son bilingües en inglés. O nauruano está clasificado como en perigo severo polo Libro Vermello das Linguas Ameazadas da UNESCO.

Forma parte dos idiomas micronesios e en concreto da familia austronesia. Os seus códigos ISO 639 son 'na' e 'nau'.

## Notas 
## Véxase tamén 
### Outros artigos 
* Wikipedia en nauruano
### Ligazóns externas
* O nauruano no Ethnologue
Nauru Bwiema

***Nauru Bwiema*** é o himno nacional de Nauru, adoptado en 1968. A letra é de Margaret Hendrie e a música de Laurence Henry Hicks.

## Letra en nauruano 
:Nauru bwiema, ngabena ma auwe.
:Ma dedaro bwe dogum, mo otata bet egom.
:Atsin ngago bwien okor, ama bagadugu
:Epoa ngabuna ri nan orre bet imur.
:Ama memag ma nan epodan eredu won engiden,
:Miyan aema ngeiyin ouge,
:Nauru eko dogin!

## Véxase tamén 
### Ligazóns externas
*Son, letra e algunha información máis do himno
Escudo de Nauru

O ** escudo de Nauru** creouse en 1968 ao proclamarse a independencia do país, aínda que comezou a usarse oficialmente xa iniciada a década seguinte.

É un escudo cortado por un filete (liña estreita e horizontal), e partido na súa división inferior. Na división superior figura, nun campo de ouro con trama en forma de cuadrícula de sable o símbolo alquimista do fósforo, representado de prata.

A división inferior está composta por un campo de prata e outro de azur. No campo de prata, diante de catro ondas de azur, unha ave fragata coas súas cores naturais colocada sobre unha percha de goles. No campo de azur, unha rama de calophyllum con follas de sinople e flores de prata.

Sobre o escudo aparece representada unha estrela con doce puntas de prata, tomada da bandeira nacional e unha fita co nome da illa en lingua nauruana: “*Naoero*”.

O escudo está rodeado por dúas follas de palma e cadansúa parafernalia cerimonial de xefes tribais. Estes aparellos están compostos por cordas feitas de follas de palmeira, plumas de ave fragata e dentes de tiburón.

Na parte inferior do escudo, escrito nunha fita, pode lerse o lema nacional: “''God's Will First*” (“*Primeira Vontade de Deus''”).

A fragata e a póla de Calophyllum simbolizan a fauna e flora existentes na Illa de Nauru. A cuadrícula sobre fondo dourado representa un tecido e é unha alusión á poboación da illa. O símbolo do fósforo representa a minaría de fosfatos existente en Nauru.
Corrina

[miniatura|dereita|Corrina.[Número CAS: 262-76-0.]]
A **corrina**  é un composto heterocíclico formado por catro grupos pirrol reducidos total ou parcialmente (ver tetrapirrol). Dous dos seus pirrois reducidos están unidos por enlace directo entre os seus carbonos, e os demais únense por un =CH- . É o macrociclo básico do que se obtén o derivado substituído que se encontra na vitamina B12. Os compostos baseados no anel de corrina denomínanse corrinoides.

## Química 
Ao desprotonarse, o anel corrinoide pode unirse ao cobalto. Na vitamina B12, o complexo resultante tamén presenta un ligando derivado do bencimidazol, e o sexto sitio do octaedro serve como centro catalítico.

O anel de corrina é moi semellante ao de porfirina, o cal aparece na hemoglobina. Ambos os dous constan de catro subunidades tipo pirrol (tetrapirrol) unidas formando un anel. A diferenza das porfirinas, as corrinas carecen dun dos grupos =CH- que unen as unidades de tipo pirrólico. Así, o anel interno de corrina ten 15 átomos, entanto que o de porfirina ten 16. Debido ao gran número de centros de carbonos sp3, as corrinas son máis flexibles ca as porfirinas e non son tan planas. Non teñen un carácter completamente conxugado (sucesión de enlaces dobres e sinxelos) arredor de todo o anel, senón que se di que o anel ten unha conxugación de "3/4".

Un corrol (octadeshidrocorrina) é un derivado completamente aromático da corrina.

## Notas 
## Ligazóns externas 
* IUPAC Nomenclatura dos Tetrapirrois.
O Espiño do Cal, Corvite, Abadín

**O Espiño do Cal** é un lugar da parroquia de Corvite, no concello lugués de Abadín, na comarca da Terra Chá. Segundo datos do IGE, en 2023 tiña 12 habitantes (6 homes e 6 mulleres) o que supón unha diminución respecto a 2015 cando tiña 19 habitantes (9 homes e 10 mulleres).

## Lugares e parroquias 
### Lugares de Corvite 
### Parroquias de Abadín 
## Notas
Bandeira de Tokelau

A **bandeira de Tokelau** foi adoptada polo parlamento local de dito territorio dependente de Nova Zelandia en maio de 2008. Ata esa data, a bandeira oficial correspondía á bandeira de Nova Zelandia.

A bandeira de Tokelau está composta por un fondo azul mariño sobre o que hai un triángulo curvado de cor amarela con catro estrelas formando a Cruz do Sur no cantón. O fondo representa o océano Pacífico mentres que as estrelas son unha referencia a Nova Zelandia e ós tres atois que forman Tokelau (Atafu, Nukunono e Fakaofo) e a illa Swains, reclamada por Tokelau pero baixo administración actual dos Estados Unidos de América (a través da Samoa Americana).

En 1989 foi deseñada unha bandeira de carácter non oficial destinada a representar a Tokelau. Esta bandeira consiste nun pano de cor azul no que figuran tres aneis concéntricos dourados. Estes aneis aparecen cortados na súa parte esquerda e dereita. No corte dos aneis que está situado máis preto do mastro hai tres estrelas brancas de cinco puntas cada unha e no que está máis afastado, unha palmeira de cor verde. As estrelas e os aneis representan de igual forma ós atois do arquipélago, aínda que non inclúen a Swains.

## Outras bandeiras 

Ficheiro:Flag of New Zealand.svg|Bandeira de Nova Zelandia, uso oficial
Ficheiro:Flag of Tokelau (local).svg|Bandeira non oficial de uso local (1989-2008)

## Notas 
## Véxase tamén 
### Ligazóns externas 
*
Redemuíños, Corvite, Abadín

**Redemuíños** é un lugar da parroquia de Corvite, no concello lugués de Abadín, na comarca da Terra Chá. Sitúase xunto a Redemuíños (Moncelos). O Instituto Galego de Estatística non ofrece datos de poboación deste lugar.

## Notas 

## Lugares e parroquias 
### Lugares de Corvite 
### Parroquias de Abadín 
## Notas
Outarelo

O topónimo **Outarelo** pode referirse a:

;En Galiza
***Outarelo**, lugar da parroquia de Corvite, no concello de Abadín;
***Outarelo**, lugar da parroquia de Rendal, no concello de Arzúa;
***Outarelo**, lugar da parroquia do Castro de Valdeorras, no concello do Barco de Valdeorras;
***Outarelo**, lugar da parroquia de Prado, no concello de Friol;
***Outarelo**, lugar da parroquia de Mañente, no concello de Pantón.

## Véxase tamén
### Outros artigos
***Outerelo**, lugar da parroquia de Lougares, no concello de Mondariz.
Xunta de Galicia (homónimos)

**Xunta de Galicia** é o nome de varias estruturas nas que se organizou o poder político en Galicia ao longo da súa historia:

* **Xunta do Reino de Galicia**, institución creada en 1528, que foi a representación do Reino de Galicia cando este formaba parte da Coroa de Castela, e que perdurou, con algunhas interrupcións, até a reforma liberal do Estado, en 1833. Era un organismo colectivo formado polos deputados das 7 cidades ou *provincias* (Santiago, Betanzos, A Coruña, Lugo, Mondoñedo, Ourense e Tui) que se reunían para trataren asuntos relacionados co conxunto do Reino. A súa orixe non está clara, e hoxe en día acéptase que hai unha relación directa entre a Xunta e as reunións da Santa Irmandade, das que partiría o costume de manter reunións periódicas entre os representantes das principais cidades para resolver as cuestións relativas ao repartimento de tributos e ás levas militares.
* **Xunta Suprema do Reino de Galicia** ou **Xunta Suprema de Galicia**, goberno realmente soberano de Galicia durante o ano 1808, ao comezo da Guerra da Independencia, cando Galicia era o único territorio do Reino de España libre (aínda) da presenza do exército francés, e que foi creada para dirixir a loita contra os franceses e manter a orde pública. A Xunta Suprema asumiu funcións militares, lexislativas e de relacións internacionais até a creación da *Xunta Central Española*.
* **Xunta Superior de Galicia**, creada en decembro de 1809 en canto saíron de Galicia os franceses e se lle encargou, pola *Xunta Central* ao Capitán Xeneral de Galicia que recuperara o poder que tradicionalmente exercera. Nalgunhas atribucións foi a sucesora da *Xunta Suprema* (que desapareceu en decembro de 1808), pero sen nigún poder político, sendo máis ben unha delegación da *Xunta Central* no país.
* **Xunta Superior de Galicia**, xunta que, en 1836, constituíron os carlistas galegos na Coruña, ao comezo da primeira guerra carlista.
* **Xunta Central de Galicia**, formada en 1840 por representantes das xuntas locais en oposición á rexencia de María Cristina.
* **Xunta Central de Galicia**, constituída en 1843 e presidida por Xosé María Suances, oposta á rexencia de Baldomero Espartero.
* **Xunta Superior de Galicia**, organizada no curso da Revolución de 1846 impulsada por Miguel Solís e fundada en Santiago baixo a presidencia de Pío Rodríguez Terrazo e da que era secretario Antolín Faraldo; remataría co fusilamento dos Mártires de Carral (Solís incluído).
* **Xunta Revolucionaria da República Galega**, proclamada o 27 de xuño de 1931 como o goberno da República de Galicia e presidida por Antón Alonso Ríos, durou unhas horas.
* **Xunta de Galicia**, órgano do poder executivo de Galicia desde 1978, ao abeiro da Constitución española de 1978 e do Estatuto de Autonomía de Galicia de 1981, actualmente vixentes.

## Véxase tamén 
### Outros artigos 
* Consello de Galiza
Bandeira de Tonga

A **bandeira de Tonga** foi adoptada o 4 de novembro de 1875.

A actual bandeira tongana é moi semellante á da Cruz Vermella; de feito, nun principio era idéntica a esta, mais para evitar a confusión, foi substituída de xeito que o cruceiro vermello aparecese como un cantón similar ó das bandeiras da mariña mercante británica dende o século XVII. A bandeira foi empregada dende 1864, pero oficialmente foi adoptada en 1875. A constitución do Reino de Tonga declara que a bandeira nunca poderá ser substituída.

## Outras bandeiras 

Ficheiro:Naval Ensign of Tonga.svg|Bandeira naval
Ficheiro:Royal Standard of Tonga.svg|Estandarte Real

## Bandeira histórica 

Ficheiro:Flag of the Red Cross.svg|Primeira bandeira de Tonga.

## Véxase tamén 
### Ligazóns externas 
*
Bandeira de Tuvalu

A **bandeira de Tuvalu** foi adoptada cando o país se independizou de Kiribati en 1978. Como a maioría das nacións membro da Mancomunidade Británica de Nacións, a bandeira ten un fondo liso coa *Union Jack* na parte superior esquerda.

As 9 estrelas representan as 9 illas que compoñen o arquipélago de Tuvalu, malia que a situación das estrelas non é xeograficamente a mesma que a das illas.

miniatura|250px|dereita|Bandeira estatal de Tuvalu.
miniatura|250px|dereita|Bandeira do gobernador xeral de Tuvalu.

## Bandeiras históricas 

Ficheiro:Flag of the Gilbert and Ellice Islands (1937–1976).svg|Bandeira das Illas Gilbert e Ellice
Ficheiro:Flag of Tuvalu (1976–1978).svg|Bandeira do territorio de Tuvalu entre o 1 de outubro de 1976 e o 1 de outubro de 1978
Ficheiro:Flag of Tuvalu (1978–1995).svg|Bandeira de Tuvalu do 1 de outubro de 1978 ó 1 de outubro de 1995
Ficheiro:Flag of Tuvalu (1995).svg|De outubro a decembro de 1995
Ficheiro:Flag of Tuvalu (1996–1997).svg|Bandeira de Tuvalu entre xaneiro de 1996 e o 11 de abril de 1997

## Véxase tamén 
### Outros artigos 
* Escudo de Tuvalu
* Tuvalu mo te Atua

### Ligazóns externas 
*
Bandeira de Samoa

A **bandeira de Samoa** foi adoptada o 24 de febreiro de 1949. É un pano de cor vermella cun rectángulo azul no cantón, no cal figuran cinco estrelas que representan a Cruz do Sur.

## Outras bandeiras 

Ficheiro:Flag of Germany (1867–1919).svg|Bandeira da Samoa Alemá dende o 1 de marzo de 1900 ata o 29 de agosto de 1914
Ficheiro:Flag of German Samoa.svg|Bandeira proposta da Samoa Alemá (nunca usada)
Ficheiro:Flag of New Zealand.svg|Bandeira de Nova Zelandia usada entre o 29 de agosto de 1914 e o 30 de xullo de 1922
Ficheiro:Flag of the Samoa Trust Territory.svg|Bandeira azul da Samoa Occidental, usada do 30 de xullo de 1922 ata o 1 de xaneiro de 1962
|Bandeira vermella da Samoa Occidental usada entre o 16 de xaneiro de 1925 e o 1 de xaneiro de 1962
Ficheiro:Flag of Samoa (1948-1949).svg|Bandeira de Samoa Occidental entre o 26 de maio de 1948 e o 24 de febreiro de 1949
Ficheiro:Flag of Samoa.svg|Bandeira de Samoa Occidental baixo a soberanía de Nova Zelandia (1949-1962), durante a independencia Samoa Occidental (1962-1997), e bandeira oficial de Samoa (1997-presente)

## Véxase tamén 
### Ligazóns externas 
*
Distrito de Kaliro

O **distrito de Kaliro** é un distrito da Rexión Leste de Uganda, nomeado así pola súa poboación capital, Kaliro. Foi creado a partir da zona oriental do distrito de Kamuli en 2006.
Ademais, limita co distrito de Serere polo norte, a través do lago Nakuwa, un dos lagos que conforman o complexo acuático do lago Kyoga; co distrito de Pallisa polo nordeste, co distrito de Namutumba polo sueste, co distrito de Iganga polo sur, co distrito de Luuka polo suroeste e co distrito de Buyende polo noroeste.
Administrativamente, o distrito posúe un condado con cinco subcondados e unha municapalidade, Kaliro, a capital. A área total do territorio do distrito de Kaliro é de aproximadamente 904&nbsp;km2, dos cales 710&nbsp;km2 (78,5%) é terra arable.

Forma parte da subrrexión Busoga, que é lar dunha poboación de 2,5 millóns de persoas.

Segundo o censo do ano 2002 tiña unha poboación estimada dunhas 154.700 persoas. Os basoga son os principais habitantes do distrito é a lingua predominante é o lusoga.
Distrito de Kamuli

O **distrito de Kamuli** é un distrito da Rexión Leste de Uganda, nomeado así pola súa poboación capital, Kamuli.

Limita co distrito de Buyende polo norte, co distrito de Luuka polo leste, co distrito de Jinja polo sur e co distrito de Kayunga polo oeste.

No ano 2002 o distrito tiña unha poboación estimada dunhas 712.000 persoas. Tiña unha área de 4.301,5&nbsp;km².

No ano 2006, o distrito de Kaliro, cunha poboación estimada de 153.513 persoas no 2002, saíuse deste distrito para formar un diferente, polo que deixaba ao distrito cuns 558.487 habitantes. No 2010, o distrito de Buyende, que no 2002 tiña unha poboación de aproximadamente 191.266 habitantes, foi tamén sacado deste distrito para formar outro, polo que, facendo cálculos, o actual terreo do distrito de Kamuli, no ano 2002 tería 372.221 habitantes.

O distrito posúe unha sociedade multiétnica, sendo o principal grupo étnico o basoga, que abrangue o 76% da poboación. O pobo iteso abrangue o 3,9% e o banyoro e o bagungu conxuntamente fan o 1,8% da poboación. O resto, o 18,3% estaría feito doutros grupos étnicos. A principal lingua do Distrito é o lusoga, como tamén o luganda e o inglés.

O distrito forma parte da subrexión Busoga que é coincidente co reino de Busoga, que no 2002, era lar de 2,5 millóns de persoas.

As principais actividades económicas do lugar son a pesca polo río Nilo, a gandaría, a agricultura, a acuicultura, a apicultura e a venda nas feiras dos centros urbanos.

## Véxase tamén
### Ligazóns externas
*Páxina oficial do Distrito
Distrito de Kaberamaido

O **distrito de Kaberamaido** é un distrito da Rexión Leste de Uganda, nomeado así pola súa poboación capital, Kaberamaido.

Limita co distrito de Alebtong polo norte, co distrito de Amuria polo nordeste, co distrito de Soroti polo leste, co distrito de Serere polo sueste, co distrito de Buyende polo sur, co distrito de Amolatar polo suroeste e co distrito de Dokolo polo noroeste.

Datos xeográficos:

* Área total: 1.644&nbsp;km2
* Área de terras: 1.210&nbsp;km2 (73.6%)
* Área de bosque: 22&nbsp;km2 (1.3%)
* Área de auga: 269&nbsp;km2 (16.4%)
* Área de braña (zona húmida): 143&nbsp;km2 (8.7%)

No ano 2002 tiña unha estimación de poboación de aproximadamente 131.700 habitantes.
Forma parte da subrexión Teso e é a área principal do pobo kumam, ao que pertence a maioría da poboación, no 2008, 99.738 persoas (74,7% da poboación). Os iteso son o seguinte grupo étnico máis numeroso do distrito, 27.317 persoas no 2008 (20,5%). Estes dous pobos empregan as linguas kumam e ateso respectivamente, linguas pertencentes á familia nilótica. Os langi con 4.617 individuos (3,5%) son o seguinte grupo étnico en número. Os outros grupos que se poden atopar neste distrito constitúen menos do 1% da poboación do distrito, como son os acholi, bagwere, bakenyi, baruli, mening, basoga, baganda e alur.

## Véxase tamén
### Ligazóns externas
*Páxina oficial do distrito
RMS Majestic (1890)

O '*RMS *Majestic'''* foi un transatlántico construído en 1890 e operado pola White Star Line. Xunto coa súa nave irmá, o RMS Teutonic, foi un dos últimos barcos da White Star Line en recibir o Reberete Azul, o premio á travesía máis rápida do Atlántico Norte.

## Traxectoria
Feito nos estaleiros de Harland and Wolff en Belfast, o Majestic comezouse a construír en 1889. O barco pasou os seguintes nove meses en dique seco antes de ser entregado á White Star Line en marzo de 1890. A White Star Line solicitara fondos para a súa construción e a do seu xemelgo o RMS Teutonic ó goberno británico, proposta que foi aceptada coa condición de que a Royal Navy dispuxera dos dous barcos en tempos de guerra.

O 2 de abril de 1890, o Majestic partiu na súa primeira viaxe entre Liverpool e Nova York. Esta primeira viaxe, realizada en seis días e dez horas, foi o motivo polo cal recibiu o Reberete Azul á nave máis rápida en cruzar o Atlántico. Mérito que mantivo só dúas semanas, cando o seu irmán retiroullo.

En 1895, un novo capitán é asignado ao Majestic. Este é Edward John Smith, quen máis tarde fora capitán do RMS Titanic.

O Majestic retirouse en 1911 quedando na Reserva Birkenhead Bidston. Cando o Titanic afundiu o 15 de abril de 1912, o Majestic volveu a entrar en servizo para cubrir o baleiro.

En 1914 foi vendido por 26.700 libras á empresa Thomas Ward de Morecambe para ser despezado.

## Véxase tamén
### Ligazóns externas
*  Le *Majestic'' sur White Star Ships
Outarelo, Corvite, Abadín

**Outarelo** é un lugar da parroquia de Corvite, no concello lugués de Abadín, na comarca da Terra Chá. O Instituto Galego de Estatística non ofrece datos de poboación deste lugar.

## Notas 

## Lugares e parroquias 
### Lugares de Corvite 
### Parroquias de Abadín 
## Notas
Red Jacket (1853)

O ***Red Jacket*** foi un dos máis veloces e máis grandes veleiros xamais construídos. Foi o primeiro barco da White Star Line. Foi nomeado en honor a Sagoyewatha, un famoso xefe indio da tribo dos Seneca, chamado "Red Jacket" (Chaqueta Vermella) polos colonos.

O Red Jacket foi deseñado por Samuel Hartt Pook e construído polos estaleiros de George Thomas en Rockland, Estados Unidos en 1853, sendo o último barco en ser botado desde este estaleiro.

Na súa primeira viaxe, o *Red Jacket* bateu o récord de velocidade na ruta transatlántica, viaxando desde Nova York ata Liverpool en 13 días.

## Destino do barco 
En 1872, o *Red Jacket* comezou a transportar taboleiros de madeira para a construción desde Quebec ata Londres, uníndose así a outros buques como o *Marco Polo* e o *Donald McKay*, que terminaron os seus días no transporte desta mercancía. Colidiu co *Eliza Walker* en 1878, que afundiu; a súa tripulación foi rescatada. En 1883, o *Red Jacket* foi vendido a Blandy Brothers, unha compañía de transportes de Portugal no arquipélago de Madeira como transporte para carbón.

## Notas
Feitos dos Apóstolos

miniatura|Pentecoste (Feitos, capítulo 2) representado nun tapiz da segunda metade do século XVIII conservado en Museum Europäischer Kulturen (Berlín)
O libro dos **Feitos dos Apóstolos** narra a vida do grupo dos primeiros discípulos de Cristo e a súa expansión por Oriente Medio e o Mediterráneo.

## Autor e data 
O autor do libro é San Lucas, autor tamén do Evanxeo que leva o seu nome. De feito o libro foi concibido como unha segunda parte do evanxeo.

A data de elaboración sería un pouco posterior á do evanxeo, polo que se pode situar sobre o ano 80 ou algo posterior.
## Estrutura 
Feitos segue o mesmo esquema que xa utilizara o autor no evanxeo. Estrutura o libro como un camiño que vai desde Xerusalén a Roma, da capital do pobo escolleito á capital do mundo. Para simbolizar que o evanxeo, que xa fora anunciado aos xudeus, chega agora a toda a humanidade.
## Contido 
miniatura|Miniatura do libro *Les Grandes Heures du duc de Berry* (1407-1409) cos santos Pedro e Pablo bautizando.O libro céntrase na actividade de só dous apóstolos Pedro e Paulo. Con referencias case anecdóticas a outros:
* Os capítulos adicados aos "sete diáconos", co martirio de Estevo, que serve ao autor para introducir a personaxe de San Paulo, ou a conversión do ministro de Candaces polo diácono Filipe
* O martirio de Santiago o Maior (o de Compostela).

A primeira parte do libro céntrase na figura de Pedro e nos primeiros pasos da igrexa en Xerusalén: o inicio da predicación, a relación co xudaísmo, péchase coas primeiras persecucións e a conversión de Saulo, que en diante se coñecerá como Paulo.

Na segunda parte o protagonista e Paulo de Tarso, o libro relata a súa actividade como predicador ambulante e fundador de comunidades cristiás. Nárranse as súas catro viaxes, primeiro en Asia Menor, despois Grecia e, por último, ata Roma. O libro remata coa predicación de Paulo nesa cidade.

## Véxase tamén 
### Outros artigos 
* Estevo Mártir
* Paulo de Tarso
* Pedro (papa)
* Apóstolo 

### Ligazóns externas 
* Libro dos Feitos dos Apóstolos (en galego)
* Libro dos Feitos dos Apóstolos (en latín)
* Libro dos Feitos dos Apóstolos (en koiné grega)
Isidis Planitia

**Isidis Planitia** é unha gran planicie orixinada a través dun impacto dun meteorito preto do ecuador marciano; está encaixada entre Utopia Planitia, que queda ó norte de Isidis, ó seu oeste está Terra Sabaea, ó sur Terra Tyrrhena e cara ó leste de Isisdis atópase Terra Cimmeria, todas elas *Terras Altas* agás Utopia; as súas coordenadas centrais son 13,94° N 88,38° E. É a segunda cunca de impacto máis grande do planeta, por detrás de Hellas e por diante de Argyre (que ten un diámetro medio duns 900 kms) e mentres que non se certifique que tanto a Cunca do Polo Norte, coma Utopia Planitia se xeraron a partir dun impacto. Debido ó po, vese brillante a través dos telescopios, e na era anterior as sondas espaciais, foi clasificada coma un accidente xeolóxico de albedo e chamada Isidis Regio.

Tíñase previsto que a Beagle 2 aterrase na parte occidental de Isidis en decembro do ano 2003, pero perdeuse o contacto coa sonda. Xusto á oeste de Isidis está Syrtis Major Planum (dentro de Terra Sabaea), un volcán de escudo cun relevo extremadamente baixo, ademais de ser unha área cun albedo moi escuro que se formou con posterioridade ó nacemento da planitia.

A MRO atopou ó redor da planitia, carbonato de magnesio. Este mineral indica que a auga estivo presente na superficie da planitia e que non era ácida. Cabería a posibilidade de que nun pasado remoto se tivese formado a vida en Isidis.

O nome de Isidis retrotrae a Isidis Regio (A rexión de "Isis"). Isis era a deusa da fertilidade no Antigo Exipto.

## Notas 
## Véxase tamén 
### Outros artigos 
* Tharsis
* Utopia Planitia

### Ligazóns externas 
* Google Mars zoomable map centered on Isidis Planitia
* Mapa topográfico de Marte, con nomenclatura detallada das rexións de Marte 
* Mapa detallado do cuadrante MC-13 Syrtis Major
* Mapa detallado do cuadrante MC-14 Amenthes
Handbollsligan

A **Handbollsligan** (1990-2017: **Elitserien i handboll för herrar** (en galego *Liga Elite*)) é a máxima categoría do balonmán sueco na que compiten os 14 mellores equipos de balonmán do país. Trátase da liga de balonmán máis antiga do mundo, sendo a 1931-32 a súa primeira tempada. A liga finaliza cun *play-off* e unha final.

## Estrutura 
A tempada comeza a finais de setembro cunha liga regular na que os 14 equipos xogan entre eles unha vez na casa e outra a domicilio cun total de 26 xornadas. Os oito mellores equipos logo da liga regular clasifícanse para o *play-off*, mentres que os dous últimos descenden de categoría e o 11º e o 12º xogan unha promoción fronte ao 3º e 4º da segunda categoría, mentres que os dous primeiros da División 1 ascenden á máxima categoría.

A tempada finaliza cunha final a partido único a principios do mes de maio.

## Equipos da tempada 2011-12 

dereita|200px

5x5px|link=Alingsås HF|Alingsås HF

5x5px|link=HK Drott Halmstad|HK Drott

5x5px|link=IF Guif|IF Guif

5x5px|link=IFK Kristianstad |IFK Kristianstad

5x5px|link=Hammarby IF Handball|Hammarby IF

5x5px|link=LIF Lindesberg|LIF Lindesberg

3x3px|link=LUGI HF|LUGI HF

5x5px|link=Malmö HK|Malmö HK

5x5px|link=OV Helsingborg|OV Helsingborg

5x5px|link=Redbergslids IK|Redbergslids IK

5x5px|link=IFK Skövde HK|IFK Skövde

3x3px|link=IK Sävehof|IK Sävehof

5x5px|link=IFK Trelleborg|IFK Trelleborg

5x5px|link=Ystads IF|Ystads IF

*Alingsås HK
*HK Drott
*IF Guif
*IFK Kristianstad
*Hammarby IF
*LIF Lindesberg
*LUGI HF
*Malmö HK
*OV Helsingborg
*Redbergslids IK
*IFK Skövde
*IK Sävehof
*IFK Trelleborg
*Ystads IF

## Palmarés 
## Véxase tamén 
### Ligazóns externas 
*Asociación Sueca de Balonmán 
*Sitio web oficial da Elitserien masculina
Xunta Xeral das Sete Meirindades de Castela a Vella

A **Xunta Xeral das Sete Meirindades de Castela a Vella** era o órgano de goberno do agrupamento dos sete meiriñados de Castela a Vella e territorios dependentes nun Concello Maior ou Concello Xeral, para harmonizar a súa política en prol do interese común.

A primeira Xunta Xeral celebrouse o 8 de xaneiro de 1551, e a primeira acta que se conserva data do 5 de xaneiro de 1556.

A súa orixe está nas asembleas medievais xurdidas ao abeiro da costume e práctica, e que posteriormente se converteron en norma escrita.

Nas Xuntas Xerais estaban representadas as seguintes entidades:
* Castela a Vella
* Meirindade de Cuesta Urria
* Meirindade de Losa
* Meirindade de Montija
* Meirindade de Sotoscueva
* Meirindade de Valdivielso

E os estamentos:
* Estado nobre, ou *hijosdalgos*
* Estado xeral, ou *pecheros*

As xuntas celebráronse até 1835, ano en que se produce a reorganización dos Concellos.

## Notas 
## Véxase tamén 
### Bibliografía 
* Sánchez Domingo, Rafael (1994): *Las Meirindadees de Castilla Vieja y su Junta General*. La Olmeda, Burgos. ISBN 84-7009-411-4
Deborah Mailman

**Deborah Mailman**, nada o 14 de xullo de 1972 en Mount Isa, Queensland, é unha actriz australiana de cinema e televisión. É coñecida principalmente por interpretar a Kelly Lewis na serie de televisión australiana *The Secret Life of Us*. Ten ascendencia maorí e aborixe.

## Filmografía 
* *Radiance* (1998), Nona
* *The Third Note* (2000), Tina
* ''The Monkey's Mask* (2000), Lou
* *The Secret Life of Us* (2001–2006), Kelly Lewis / Narradora — 86 episodios
* *Rabbit-Proof Fence* (2002), Mavis
* *The Book of Revelation* (2006), Julie
* *Bran Nue Dae* (2009), Roxanne
* *Offspring* (2010–presente), Cherie Butterfield
* *Mental* (2012),
* *The Sapphires* (2012), Cynthia Macrae
* *Mabo'' (2012), Bonita

## Véxase tamén
Junta

***Junta*** é un termo castelán e portugués equivalente ao galego Xunta. Ver Xunta (homónimos).

## Véxase tamén 
* Junta de Andalucía
* Junta de Castilla y León
* Junta de Comunidades de Castilla-La Mancha 
* Junta de Extremadura 
* Junta General de las Siete Merindades de Castilla Vieja
* Junta General del Principado de Asturias
* Junta Grande
* Junta Militar de Argentina
* Junta Provisional Gubernativa de las Provincias del Río de la Plata a nombre del Señor Don Fernando VII
* Junta Suprema Central
* Junta Suprema Militar Carlista 
* Juntas de Ofensiva Nacional-Sindicalista
* Juntas Españolas
Pseudonó

[miniatura|300px|Exemplo dun pseudonó presente no compoñente de ARN da [telomerase humana. A secuencia procede de Chen e Greider (2005) .]]
miniatura|300px|Estrutura tridimensional dun pseudonó do ARN da telomerase humana. (A) modelo de variñas (B) esqueleto. Baseado en PDB - 1YMO .

Un **pseudonó** (*pseudoknot*, falso nó) é unha estrutura secundaria de ácido nucleico formada por polo menos dúas estruturas en talo-bucle (*stem-loop*) nas cales a metade dun talo está intercalada entre as dúas metades do outro talo. A estrutura en pseudonó foi primeiro recoñecida no virus do mosaico amarelo do nabo en 1982. Os pseudonós préganse en conformacións tridimensionais con forma de nó pero non son verdadeiros nós topolóxicos. Máis ben o que se observa neles é que parte dun bucle forma parte do talo do bucle adxacente, producíndose unha especie de solapamento (ver a figura).

## Significado biolóxico 
Varios procesos biolóxicos importantes dependen de moléculas de ARN que forman estruturas en pseudonó. Por exemplo, o compoñente de ARN da telomerase contén un pseudonó que é esencial para a súa actividade. A rexión pseudonó da ARNase P (un ribozima) é un dos elementos coa secuencia máis conservada na evolución. Os snoRNA de caixa H/ACA teñen unha secuencia de recoñecemento que forma pseudonós complexos co ARN obxectivo.

As moléculas de ARN con extensa estrutura terciaria a miúdo teñen considerables rexións pseudonó.

## Predición e identificación 
A configuración estrutural dos pseudonós non facilita a súa detección biocomputacional debido á súa sensibilidade de contexto e natureza solapada. O emparellamento de bases nos pseudonós non está encadeada (*nested*); é dicir, os pares de bases solapan uns con outros na posición da secuencia. Isto fai que a presenza dos pseudonós nas secuencias de ARN sexa máis difícil de predicir polos métodos estándar máis utilizados como Mfold e Pfold, que non serven para predicir estruturas en pseudonó presentes nunha secuencia a estudar, e só poderán identificar o máis estable dos dous talos do pseudonó.
É posible identificar unha determinada clase de pseudonós utilizando estes métodos baseados na programación dinámica, pero estes métodos non son exhaustivos e presentan diversas dificultades, como tamén a presentan os novos métodos baseados na gramática libre de contexto estocástica.

## Pseudonó de rango longo 
miniatura|dereita|150 px|Estrutura secundaria dun pseudonó de rango longo.
Un **pseudonó de rango longo** é un pseudonó que contén unha rexión bucle moi grande, e pode funcionar como un mecanismo de control transcricional.

Este tipo de pseudonós pénsase que regulan negativamente a expresión do operón IF3-L35-L20 de *Escherichia coli*. Este operón codifica o factor de tradución 3 (IF3) e as proteínas ribosómicas L35 e L20. Neste exemplo, a interacción ARN-ARN ocorre entre nucleótidos separados por unha rexión bucle de 300 nucleótidos.

Tamén se cre que se require un pseudonó de rango longo para a actividade do ribozima VS de *Neurospora*.

## Notas 
## Véxase tamén 
### Outros artigos 
* Talo-bucle
* Secuencia palindrómica
* Repeticións invertidas
APOA2

A **Apolipoproteína A-II** é unha proteína codificada en humanos polo xene *APOA2*. É a segunda proteína máis abundante das lipoproteínas. Pódese atopar en sangue coma monómero, homodímero ou heterodímero xunto coa apolipoproteína D. As anomalías no xene APA2 poden causar deficiencias na produción de apolipoproteína A-II e hipercolesterolemia.

## Interaccións 
A APOA2 interacciona con PLTP. Descoñécense outras interaccións polo momento.

## Notas
Sinapsina

miniatura|dereita|Dominio c da sinapsina IA do cerebro bovino.
A **sinapsina** é unha familia de proteínas codificada por dous xenes. Constitúen aproximadamente ao redor do 9% da proteína total da membrana das vesículas sinápticas. Posúen un extremo N-terminal que pode ser fosforilable por unha proteína quinase dependente de AMPc o pola calcio-calmodulina quinase I. A maiores, as sinapsinas Ia e Ib poden ser fosforiladas tamén pola calcio-calmodulina quinase II preto do extremo C-terminal. Esta última rexión non se atopa noutras sinapsinas, polo que non dispoñen desta segunda opción.

A sinapsina ten un papel básico no funcionamento das vesículas sinápticas, diferenciando se están libres ou unidas á membrana presináptica. A estimulación nerviosa produce a entrada de calcio na neurona presináptica. As calmodulinas quinases actúan entón sobre a sinapsina, fosforilándoa. Cando se produce esta acción, evítase a unión das vesículas ao citoesqueleto e desfaise se a vesícula xa estaba ancorada ao citoesqueleto.

Estas dúas accións netamente producen o incremento da reserva libre de vesículas. A calcio-calmodulina pode unirse á sinapsina e bloquear de xeito competitivo a interacción desta coa actina. Existen ademais outras interaccións aínda non probadas co resto de proteínas do citoesqueleto.

## Véxase tamén 
### Bibliografía 
* *Bioquímica*. Thomas M. Devlin. Cuarta edición. ISBN 84-291-7208-4
Copa de Europa 1955-56

A **tempada 1955-1956 da Copa de Europa** foi a edición inaugural da nova Copa de Europa de fútbol, organizada polo xornal deportivo francés L'Equipe, que foi quen elixiu ós 16 equipos participantes. Algúns dos equipos combidados rexeitaron a participación, sendo substituídos na maioría dos casos por outros equipos do mesmo país.

O torneo comezou o 4 de setembro de 1955 coa rolda de oitavos de final, e rematou o 13 de xuño de 1956 coa final, disputada no Parc des Princes de París, na que se enfrontaron o Real Madrid e o Stade de Reims con vitoria para os españois por 4 goles a 3.

## Cadro de enfrontamentos 
## Véxase tamén 
### Ligazóns externas 
* Base de datos da tempada 1955-56 da Copa de Europa na RSSSF 
* Páxina web das competicións europeas da UEFA
Copa das Nacións da OFC

A **Copa das Nacións** é unha competición internacional de fútbol realizada cada catro anos polos membros da Confederación de Fútbol de Oceanía.

## Historia
O torneo xogouse en 1973 e 1980, mais de forma regular comezou a disputarse en 1996. A selección de Nova Zelandia gañou o torneo en cinco ocasións (1973, 1998, 2002, 2008 e 2016), Australia en catro (1980, 1996, 2000 e 2004) e Tahití venceu na edición de 2012.
Team Wellington

O **Team Wellington** é unha franquía de fútbol de Nova Zelandia, da cidade de Wellington. Foi fundado en 2004 e xoga na ASB Premiership, representando á Rexión de Wellington.
Hawke's Bay United

O '''Hawke's Bay United Football Club'* (anteriormente coñecido como *Napier City Rovers'') é unha franquía de fútbol de Nova Zelandia. Foi fundado en 2004 ao xuntarse varios clubs da rexión de Hawke's Bay. Xoga na ASB Premiership.
Otago United

O **Otago United** é unha franquía de fútbol de Nova Zelandia. Foi fundado en 2004 e xoga na ASB Premiership.

## Historia 
Otago United foi formado en 2004 como unha agrupación de 21 clubs e 4 asociacións da área xeográfica de Timaru, no sur de Invercargill para participar no Campionato de Fútbol de Nova Zelandia. É un dos 8 equipos que compiten na NZFC.

Na tempada inaugural (2004/05), Otago United acabou segundo pola cola, pero conseguiu quedar 5º de 8 a seguinte tempada. Con todo, foi de mal a peor na tempada 2006/07 acabando últimos e sendo humillados na última xornada perdendo 8-0 contra os campións da liga, Waitakere United. A seguinte tempada foi un pouco peor acabando sétimos por diante de Canterbury United. Na tempada 2008/09 o equipo conseguiu dúas vitorias (2-1 contra Canterbury United, como local e como visitante) e dous empates (3-3 en casa contra Waikato e 1-1 contra Wellington fose).
Liga de Campións da EHF 2010-11

300px|miniatura|dereita|Interior do Lenxass Arena.
A **tempada 2010-11 da Liga de Campións da EHF** foi a 51ª edición da máxima competición continental de balonmán a nivel de clubs en Europa. O campionato arrancou en setembro de 2010 e rematou o 29 de maio de 2011 no Lanxess Arena de Colonia, onde tivo lugar a final a 4. A final enfrontou ó FC Barcelona Borges e ó BM Ciudad Real, co resultado final de 27 tantos a 24 a prol do conxunto catalán.

## Formato 
O formato do torneo contou con 4 fases:
* A primeira fase foi a Rolda de Clasificación, con 12 equipos divididos en 3 grupos, nos que só o primeiro equipo de cada grupo acadou o pase para a seguinte fase.
* A segunda fase foi a Fase de Grupos. Os 24 equipos clasificados para esta fase divídense en 4 grupos, quedando cada grupo composto por 6 equipos. Dispútase unha liguiña, pasando os 4 mellores equipos de cada grupo á seguinte fase.
* A terceira fase foi a chamada Segunda Fase ou Rolda de Eliminatorias. Esta fase comeza cos oitavos de final, e remata cos cuartos de final. Os 4 equipos gañadores pasan á seguinte fase.
* A cuarta e última fase foi a final a 4, disputada no pavillón Lanxess Arena da cidade de Colonia. O sábado día 28 de maio leváronse a cabo as dúas semifinais, sendo a final e o encontro polo 3º e 4º posto o domingo día 29 de maio.
## Rolda de Clasificación 
Nesta rolda participaron os equipos clasificados para a competición en última posición. Os encontros do grupo 1 disputáronse na cidade austríaca de Bregenz. Os encontros do grupo 2 disputáronse na cidade portuguesa de Porto. Os encontros do grupo 3 disputáronse na cidade alemá de Karlsruhe. Tódolos encontros leváronse a cabo entre os días 3 e 5 de setembro de 2010.

### Grupo 1 

### Grupo 2 

### Grupo 3 
## Fase de grupos 
Na fase de grupos comezou propiamente o campionato, cos 24 mellores equipos do continente, divididos en 4 grupos. Despois de que cada equipo disputase 10 encontros, os 4 primeiros equipos de cada grupo acadaron a clasificación para a seguinte rolda do campionato.

### Grupo A 

### Grupo B 

### Grupo C 

### Grupo D 
## Segunda fase 
### Oitavos de final 

### Cuartos de final 

## Final a 4 
A final enfrontou a dous clubs españois por 5ª ocasión na historia da máxima competición europea de balonmán. Foi a 11ª final para o FC Barcelona, e a 5ª para o Ciudad Real.

A vitoria do FC Barcelona Borges na final desta edición 2010-11 da Liga de Campións da EHF supuxo o 8º máximo título continental para o club catalán, o cal redundou no seu liderado no palmarés histórico das competicións europeas.

## Véxase tamén 
### Outras competicións continentais 
* Liga de Campións da UEFA 2010-11 *(Fútbol)*
* Euroliga 2010-11 *(Baloncesto)*
* Heineken Cup 2010-2011 *(Rugby)*
* Copa de Europa de hóckey a patíns 2010-2011 *(Hóckey a patíns)*

### Ligazóns externas 
* Datos da final na páxina oficial da EHF
Waikato Football Club

O **Waikato Football Club** é unha franquía de fútbol de Nova Zelandia, da cidade de Hamilton (rexión de Waikato). Foi fundada en 2004 e xoga na ASB Premiership.

## Historia 
A rexión de Waikato foi unha dos 8 rexións neozelandesas escollidas para posuír un equipo no Campionato de Fútbol de Nova Zelandia. A pesar de que na primeiro tempada (2004/05) foi 3º na fase regular, desde entón o seu maior logro foi o 5º posto obtido en 2007/08, chegando inclusive a recibir o *Wooden Spoon* (premio consolo ao que finaliza en último lugar) na edición 2009/10.
Trusts Stadium

O **Trusts Stadium** é un estadio multiúsos situado en Waitakere, Auckland, Nova Zelandia, principalmente destinado a eventos deportivos e musicais. O estadio inaugurouno polo Primeiro Ministro Helen Clark o 11 de setembro de 2004.

O campo acolleu o New Zealand Breakers no pasado e tamén acolleu o Campionato Mundial de Netball en novembro de 2007. Ten capacidade para 4901 persoas e construíuse en 2004. O estadio é o fogar da franquía de netball, ademais de ser lugar onde o Waitakere United xoga de local.

## Véxase tamén 
### Outros artigos 
* Waitakere United
### Ligazóns externas 
* Páxina oficial do Arena
Newcastle Jets Football Club

O **Newcastle United Jets** é un club australiano de fútbol da cidade de Newcastle, situada na costa de Nova Gales do Sur. O club compite actualmente na A-League e xoga os seus partidos de local no EnergyAustralia Stadium.

O club foi fundado no 2000 como *Newcastle United*, e xogaba na xa extinta National Soccer League. O actual dono do club é o empresario chipriota-australiano Con Constantine e o seu adestrador é Branko Čulina.

## Notas
Moldura

miniatura|200px|Moldura.

A **moldura** é un elemento decorativo utilizado en diversas obras artísticas, especialmente en arquitectura. Consiste nun relevo ou saínte de acusado compoñente lonxitudinal que conserva idéntico perfil en todo o seu trazado. É este perfil ou sección transversal o que define e diferencia aos múltiples tipos de molduras, entre os que están:

* Bocel 
* Cimacio, ou **gola**
* Dentículo
* **Escocia**, ou nácela
* Listel
*Toro
*Mediacana

## Véxase tamén 
### Ligazóns externas
Perth Glory Football Club

**Perth Glory FC** é un equipo de fútbol de Australia, situado na cidade de Perth na rexión de Australia Occidental. Foi fundado en 1996 e xoga na A-League.

Perth é un dos tres equipos do campionato que proceden da National Soccer League e continúan existindo.
Distrito de Buyende

O **distrito de Buyende** é un distrito da Rexión Leste de Uganda, nomeado así por Buyende, a capital do distrito.

Limita co distrito de Amolatar polo noroeste, co distrito de Kaberamaido polo norte, co distrito de Serere polo nordeste, co distrito de Kaliro polo leste, co distrito de Luuka polo sueste, co distrito de Kamuli polo sur e co distrito de Kayunga polo oeste.

Este distrito entrou en funcións o 1 de xullo de 2010. Anteriormente formaba parte do distrito de Kamuli. Unha das principais razón para a súa creación era a distancia que había desde as rexións do norte do distrito até Kamuli, onde estaba a capital.

O novo distrito é principalmente rural, con pobres infraestruturas e sen hospital. Forma parte da subrexión de Busoga, que posúe uns dous millóns e medio de habitantes.
O distrito, que antes era o condado de Budiope, segundo o censo do ano 2002, tiña unha poboación estimada de aproximadamente 191.300 habitantes.

## Notas
Distrito de Iganga

O **distrito de Iganga** é un distrito da Rexión Leste de Uganda, nomeado así pola súa poboación capital, Iganga.

Limita co distrito de Kaliro polo norte, co distrito de Namutumba polo nordeste, co distrito de Bugiri polo leste, co distrito de Mayuge polo sur, co distrito de Jinja polo suroeste e co distrito de Luuka polo oeste.

O distrito atópase na zona sur do leste de Uganda, sobre uns 25&nbsp;km ao norte do lago Vitoria. Atópase a unha altitude de 1.138 m sobre o nivel do mar e xusto ao norte do Ecuador. Atópase partido pola principal estrada da África Oriental que vai desde Kenya até Kampala, a capital ugandesa, como tamén aos países da África Central de Ruanda, Burundi e a República Democrática do Congo. Forma parte da subrexión de Busoga, lar duns dous millóns e medio de persoas.

Segundo o censo do ano 2002 tiña unha poboación estimada duns 335.500 habitantes.

A lingua tradicional de Busoga é o lusoga, amplamente usado, que é unha lingua bantú, próxima ao luganda, que é amplamente usado na Uganda Central e nos medios.

Economicamente, o distrito está marcado polo seu carácter rural, practicando a maioría dos habitante agricultura de subsistencia.

## Véxase tamén
### Ligazóns externas
* Portal do distrito de Iganga
Distrito de Jinja

O **distrito de Jinja** é un distrito da Rexión Leste de Uganda, nomeado así pola súa poboación principal, Jinja.

Limita co distrito de Kamuli polo norte, co distrito de Luuka polo leste, co distrito de Mayuge polo sueste, co distrito de Buvuma polo sur, co distrito de Buikwe polo oeste e co distrito de Kayunga polo noroeste. A capitalidade atópase en Buwenge, que se atopa a 96&nbsp;km por estrada ao leste de Kampala, a capital e maior cidade de Uganda.

Segundo o censo do ano 2002 tiña unha poboación estimada de aproximadamente 387.600 habitantes.

Jinja pertence á subrexión de Busoga, que é lar duns dous millóns e medio de persoas, segundo datos do censo do ano 2002. A maioría da poboación do Distrito Jinja pertence ao grupo étnico basoga, sendo o lusoga a lingua máis falada.

Economicamente, a actividade principal é a agricultura.

## Notas 
## Véxase tamén 
### Ligazóns externas 
* Portal do distrito de Jinja
Distrito de Bulambuli

O **distrito de Bulambuli** é un distrito da Rexión Leste de Uganda, nomeado así pola súa poboación capital Bulambuli.

Limita co distrito de Nakapiripirit polo norte, co distrito de Kapchorwa polo leste, co distrito de Sironko polo sur e co distrito de Bukedea polo oeste.

Foi creado en 2009, e tornouse operacional o 1 de xullo de 2010. Anteriormente, o distrito formaba parte do distrito de Sironko. O territorio da zona meridional do distrito é montañoso e é propenso a enchentes. En troques, a parte setentrional é seca e propensa a sufrir secas.

Segundo o censo do ano 2002 tiña unha estimación de poboación de aproximadamente 97.300 habitantes.

A agricultura de subsistencia, así como a gandaría, son as principais actividades económicas do distrito.

## Notas 
## Véxase tamén 
### Ligazóns externas 
* Mapa do distrito en maplandia.com
Xunta (construción)

miniatura|250px|Xuntas entre ladrillos.

Chámase **xunta** ao pequeno espazo que queda entre as dúas superficies dos perpiaños ou ladrillos inmediatos uns a outros dunha construción, que se rechea de morteiro ou de cemento coa finalidade de unilos e ligalos solidamente.

Distínguense os seguintes tipos de xuntas.

* *Xunta apertada*. É aquela en que se quita o morteiro para que a unión se efectúe polo propio peso da pedra. 
* *Xunta ascendente, montante ou vertical*. É a que se dirixe verticalmente desde abaixo cara a arriba, ou viceversa. 
* *Xunta cadrada*. A formada por dous materiais cuxas superficies están talladas en ángulo recto.
* *Xunta cuberta*. A disimulada por unha moldura que sobresae. 
* *Xunta de cabeza*. Xunta colocada perpendicularmente ao raio dunha bóveda e ao lado da superficie anterior. 
* *Xunta de doela*. A colocada seguindo o raio dunha bóveda. 
* *Xunta delgada*. A formada de dúas pedras cuxas superficies están talladas seguindo un ángulo superior ao recto.
* *Xunta de revestimento*. A que dá o saínte dos chanzos atrasados uns doutros. 
* *Xunta en ángulo*. A formada por xuxtaposición dun anaco tallado segundo un ángulo, e non en escuadra. 
* *Xunta en corte*. A inclinada segundo a dirección dun raio. 
* *Xunta grosa*. A formada por dúas pedras cuxas superficies están talladas segundo un ángulo inferior ao recto.
* *Xunta inglesa*. A formada por dúas superficies que se encontran segundo un ángulo de 45º. Dita xunta non se usa senón para as incrustacións de mármore ou de pedras diversamente coloreadas. 
* *Xunta oculta*. A que está disimulada. Nos traballos de marmoraría, utilízanse as xuntas ocultas para acordar as placas de mármore cortadas segundo o contorno das vetas de forma irregular.